projecte-aina/catalan_government_crawling huggingface dataset:
És la capacitat que tenen els vostres fills per buscar solucions i resoldre problemes, utilitzant els càlculs matemàtics, el pensament lògic, el raonament i les relacions abstractes.
En general als nens i joves que tenen especialment desenvolupada aquesta intel·ligència els agrada classificar i descobrir les relacions entre les coses; també se senten atrets pels càlculs matemàtics i pels jocs d'estratègia i d'experimentació.
Els agrada descobrir com funcionen les coses, s'interessen o descobreixen les matemàtiques en la natura i els agrada contestar els perquès que ells mateixos es fan.
Una de les maneres d'estimular les capacitats logicomatemàtiques dels vostres fills és a través dels jocs amb nombres, problemes d'enginy, jocs amb càlculs mentals, resolució de problemes, seqüències ordenades segons la forma, el color amb diversos objectes, com pinces, boles, taps...
També es poden utilitzar trencaclosques, tangram (jocs de figures geomètriques), daus, jocs d'escacs de taula o electrònics, dòminos clàssics i d'operacions, jocs de dames, bingos amb operacions matemàtiques...
Podeu fer activitats relacionades amb la vida diària, com mesurar i pesar objectes, calcular despeses de la compra i el canvi que ens han de tornar, observar i anotar els fenòmens atmosfèrics, interpretar mapes, mesurar les distàncies en els vostres desplaçaments...
És la capacitat que tenen els vostres fills per utilitzar les paraules de manera correcta a l'hora de parlar o escriure, així com la capacitat que tenen per comprendre i explicar allò que han llegit o escoltat.
En general els nens i nenes que tenen especialment desenvolupada la intel·ligència lingüística, de ben petits els agrada molt parlar i explicar-se, i més tard mostren també interès per la lectura i l'escriptura, per inventar històries, per comunicar idees, per crear jocs de paraules, o fins i tot per la resolució de mots encreuats.
Observeu també si tenen facilitat per aprendre idiomes.
Per als nens petits, una de les millors maneres d'estimular el desenvolupament de les seves capacitats lingüístiques és a través dels jocs verbals, com el "veig veig", les endevinalles o els embarbussaments.
Si els vostres fills ja han après a llegir i escriure, podeu jugar amb aquells jocs de taula que inclouen l'ús del llenguatge, com els dòminos d'idees, jocs amb preguntes, jocs de confegir paraules o frases, puzles amb abecedaris o frases...
També els jocs de paraules, mots encreuats, autodefinits, "el penjat" o les sopes de lletres són una eina lúdica que trobem en diaris i revistes i que els ajuda a desenvolupar la memòria i progressar en la lectura i escriptura.
Altres activitats que podeu fomentar en els vostres fills són les lectures en veu alta, dialogar o conversar sobre temes de l'escola, escriure històries inventades, llegir i aprendre poemes.
Podeu ajudar-los a buscar informació en llibres, diccionaris, enciclopèdies i utilitzar processadors de textos.
També podeu promoure l'hàbit lector: llegint de deu a vint minuts cada dia amb els vostres fills quan són petits, tenint a casa els llibres del seu interès, disposar d'un lloc a casa per llegir, fent activitats al voltant dels llibres, com dibuixar, anar a la biblioteca, al teatre o al cinema...
És la capacitat que tenen els vostres fills d'utilitzar el cos per expressar-se.
En general als nens i nenes que tenen desenvolupada especialment aquesta intel·ligència els acostumen a agradar totes les activitats que tenen a veure amb el moviment: fer esport, ballar...
També acostumen a expressar-se amb moviments corporals.
Necessiten manipular i experimentar amb els objectes per entendre el que han après i també utilitzen el moviment del seu cos per expressar-se.
Són molt destres en habilitats manuals, com retallar, modelar o fer jocs de construcció.
Podeu promoure que realitzin activitats de moviment: dansa, interpretació teatral, esports, jocs de rol, activitats manuals, exercicis de relaxació, etc. També podeu aprofitar a casa per fer jocs on s'utilitzi el cos: jocs d'imitació, representacions, disfresses...
És la capacitat que tenen els vostres fills per percebre i expressar l'espai, la seva estructura i seva organització.
En general els nens i joves que tenen especialment desenvolupada aquesta intel·ligència s'orienten fàcilment en l'espai quan es mouen o viatgen.
Saben dibuixar el que veuen o fan construccions d'objectes tridimensionals amb paper, fang o plastilina, i sovint s'interessen per imatges d'expressió artística (pintura, fotografia...) o per representacions (mapes, dissenys...).
Podeu fomentar les activitats artístiques d'expressió, (pintura, dibuix...), de construcció, (maquetes, estructures...), disseny d'espais (decoracions, murals...).
Podeu utilitzar llibres d'art, mapes, càmeres fotogràfiques, biblioteques d'imatges, vídeos, diapositives, etc.
És la capacitat que tenen els vostres fills per aprendre formes musicals, per diferenciar sons, per seguir ritmes, per utilitzar diferents timbres de veu o per tocar instruments.
Si el vostre fill té especialment desenvolupada la intel·ligència musical és probable que es passi el dia cantant, escoltant música o seguint amb el cos, les mans o els peus el ritme que escolta.
També podeu observar que és més sensible que els altres nens a les qualitats del so: intensitat, volum, durada i timbre.
Solen ser oients molt crítics perquè són capaços de fer valoracions de les melodies que escolten.
Probablement mostren interès per tocar un instrument, tenen una bona memòria musical i recorden molt bé les cançons.
Podeu acompanyar-los a concerts, animar-los a participar en corals infantils, estimular-los perquè escoltin música, afavorir que toquin algun instrument musical que els agradi, veure pel·lícules relacionades amb una obra musical o un músic, etc.
És la capacitat que tenen els vostres fills per observar i entendre el món natural.
En general observareu que els nens i joves que tenen especialment desenvolupada aquesta intel·ligència es mostren molt interessats pel seu entorn natural i per fer-se preguntes sobre el seu funcionament.
Els agrada passejar per la natura i fer activitats a l'aire lliure.
S'ho passen bé investigant i experimentant fets naturals.
També solen estar interessats a tenir cura de plantes i animals.
Podeu acompanyar-lo al zoològic, als jardins botànics, a les granges, als aquaris, als horts, als museus de ciències naturals o de geologia...
Podeu estimular-lo a fer col·leccions de caragols, de pedres, de fulles, d'escorça d'arbres...
També pot reproduir elements de la natura amb materials com el fang, la plastilina i el paper per modelar.
A casa és interessant acostumar-lo a reciclar tots els materials de rebuig i a jugar amb ell a classificar-los.
També és convenient que tingueu llibres, col·leccions, DVD o pel·lícules sobre la natura: animals i plantes.
Són adequats els jocs didàctics sobre animals, plantes o el cos humà.
És la capacitat que tenen els vostres fills per posar-se en la situació de l'altre, comprendre els seus sentiments i la seva manera de pensar.
També per saber relacionar-se i gestionar els conflictes d'una manera positiva, tenint en compte els interessos propis i els dels altres.
Si el vostre fill té desenvolupada especialment la intel·ligència interpersonal observareu que sovint és el líder entre els seus companys i té tendència a organitzar i dirigir activitats per als altres.
Els joves o nens que tenen desenvolupada aquesta intel·ligència solen ser bons comunicadors.
També entenen allò que els passa als seus companys i sovint els donen consells i els ajuden a trobar solucions als seus problemes.
És interessant que participi en associacions juvenils de lleure, espais on podrà estimular les seves capacitats de relació.
Els treballs socials i altres activitats el poden ajudar a posar en pràctica la seva empatia, és a dir, saber-se posar en el lloc de l'altre.
Les hores de convivència familiar poden ser motiu per parlar i reflexionar sobre temes d'actualitat.
És bo que jugueu amb ell a jocs de relació social i li fomenteu les activitats en grup.
També és convenient que li fomenteu la seva participació en les activitats del centre escolar, perquè d'aquesta manera l'ajudareu a aplicar les seves capacitats.
Presentació de la sol·licitud: del 30 d'agost al 13 de setembre de 2019
Aportació de la documentació complementària: del 30 d'agost de 2019 al 31 de desembre de 2020
Per ser beneficiaris de les subvencions, els centres sol·licitants han de complir els requisits i les condicions de la base 3 de l' Ordre ENS/165/2017, de 21 de juliol.
El compliment d'aquests requisits i condicions s'acredita mitjançant les declaracions responsables que conté la sol·licitud.
Les sol·licituds i altres tràmits associats al procediment de concessió de les subvencions, així com el compte justificatiu, s'han de realitzar exclusivament per via electrònica utilitzant la seu electrònica.
En aquesta sol·licitud constarà de manera expressa el nombre d'alumnes usuaris dels serveis de menjador, esbarjo i transport i el pressupost previst per dur a terme l'activitat.
Una comissió de valoració de les sol·licituds presentades elabora un informe i l'eleva a l'òrgan instructor, el qual formula directament la proposta de resolució definitiva, atès que es tracta d'un procediment de concurrència no competitiva.
Durant el mes de març del curs objecte de la convocatòria, els centres beneficiaris han de presentar a la Direcció General de Centres Concertats i Centres Privats, en relació al període de setembre a febrer del curs objecte de la subvenció, una relació del personal contractat que ha prestat els serveis objecte de subvenció, amb indicació del nom, la dedicació horària setmanal i el total íntegre retribuït mensualment i, en cas que el servei subvencionat l'hagi prestat una empresa de serveis, han de presentar una relació de les factures mensuals justificatives de la subvenció.
La modalitat de justificació és amb mòduls.
Un cop finalitzat el curs escolar objecte de la convocatòria i com molt tard el 30 de setembre següent, els centres beneficiaris han de presentar el formulari de justificació.
L'import de la subvenció es farà efectiu en pagaments mensuals durant el curs escolar objecte de la convocatòria un cop s'hagi resolt la convocatòria, conjuntament amb el pagament de les despeses de funcionament del concert educatiu i a la mateixa domiciliació bancària.
Atesa la naturalesa dels beneficiaris, no s'exigeix garanties.
El pagament corresponent al mes d'agost es tramitarà un cop s'hagi justificat correctament tot l'import atorgat, d'acord amb a la base reguladora 11.3, modificada per l'Ordre ENS/84/2018, de 19 de juny, i s'hagi complert la finalitat que va motivar la concessió.
- Soma fixa restacada ara residéncia der estudiant pendent eth cors escolar
Entà estudiants universitaris: Borses d'estudi de caractèr generau entà estudiants que hèsquen estudis postobligatòris (GRAL)
Termini entà presentar era sollicitud: deth 9 d'agost ath 1 d'octobre deth 2020
de la Secretaria d'Estat d'Educació, Formació Professional i Universitats, per la qual es convoquen beques de caràcter general per al curs acadèmic 2018-2019, per a estudiants que cursin estudis postobligatoris.
de la Secretaria d'Estat d'Educacion, que se convòcan per el borsas de caractèr general pel cors academic 2020-2021, per estudiants que corsen d'estudis postobligatoris (BOE num.
Era presentacion dera sollicitud supòse era autorizacion ara administracion educativa entà obtier es donades necessàries tà determinar era renda a efèctes de borsa d'estudi a trauès de d'autes administracions publiques.
Cau presentar era sollicitud deth 9 d'agost ath 1 d'octobre deth 2020.
Coma norma generau, entà demanar ua borsa d'estudi non cau presentar cap de document; totun açò, en quinsevolhe moment deth procediment se poirà requerir era aportacion des documents originaus justificatius des circonstàncies allegades ara sollicitud.
Non se concedirà cap de borsa d'estudi as estudiants que repetisquen cors.
Tanben se denègue era borsa d'estudi quan es activitats economiques des que siguen titulars es membres computables dera familha agen un valor de facturacion, en exercici anterior, superior as 155.500,00 €.
b) Soma fixa restacada ara residéncia der estudiant pendent eth cors escolar (1.600 €).
- Aguesta borsa d'estudi qu'ei incompatibla damb era soma fixa restacada ara renda dera persona peticionària.
Aguesti complements de borsa d'estudi tanben son aplicables as estudiants matriculadi en centres oficiaus de bachilherat a distància que demoren en territòri insular que non agen centre associat o collaborador.
- En cas qu'er estudiant s'age de desplaçar entre es Isles Baleares o es Isles Canàries e era Peninsula, es quantitats que seràn de 888 € e 937 €, respectivaments.
Ath long des quinze dies posteriors se pòden presentar enes servicis territoriaus deth Departament d'Educacion es allegacions contra era proposicion e/o es documents justificatius que se considèren oportuns.
Es credenciaus de concession des beques as persones peticionàries beneficiàries, atau com es notificacions de denegacion as persones que non complisquen es condicions exigibles, se poiràn descargar ena pagina web deth Departament d'Educacion.
És la capacitat que tenen els vostres fills per conèixer-se a ells mateixos, les pròpies capacitats, habilitats i límits, acceptar-se i autocontrolar-se.
També de ser conscients dels propis sentiments i emocions, saber-los expressar i gestionar.
En general observareu que els nens i nenes que tenen especialment desenvolupada aquesta intel·ligència són conscients de les seves emocions, expressen bé els seus sentiments i pensaments, saben marcar-se objectius i complir-los.
Poden treballar sols i es mostren independents.
És important reconèixer les seves qualitats i valorar els seus èxits per reforçar la seva autoestima.
Però també els heu de fer notar els seus límits perquè siguin capaços d'acceptar-se i estimar-se tal com són.
També és important ajudar-los a expressar les seves emocions, a reflexionar sobre les seves accions, a planificar els seus propis projectes, a marcar els seus objectius adaptats a les seves característiques.
En aquest sentit podeu animar-los a escriure diaris personals i a tenir els seus moments per a la reflexió personal.
Ara sabem que amb el temps ha anat canviant el concepte tradicional sobre la intel·ligència i que hi ha més d'un tipus d'intel·ligència.
En total se n'han definit nou: intrapersonal, interpersonal, naturalista, musical, espaciovisual, cinesicocorporal, lingüística, logicomatemàtica i existencial, que es relacionen entre elles.
En néixer, els vostres fills disposen de totes les intel·ligències, però el més habitual és que només en tinguin tres o quatre de més desenvolupades.
Observeu els vostres fills en les seves activitats diàries o en noves situacions.
El tipus d'activitat, la manera com la duen a terme i la facilitat per realitzar-la us indicaran en quina o quines intel·ligències és probable que destaquin.
L' enquesta d'autoconeixement sobre les intel·ligècies múltiples us pot ajudar a aprofundir en el seu coneixement i a saber quines predonimen en els vostres fills.
Per ajudar a prevenir aquest tipus de conductes és convenient que:
Si sospiteu que el vostre fill o filla està sent discriminat, cal que li dediqueu temps i parleu amb ell perquè pugui explicar què li està passant i així poder actuar.
Heu de fer-li entendre que no ha d'acceptar que ningú el tracti malament i que és important que demani ajuda.
Tot i que vegades es pot pensar que la situació no és prou important o que no val la pena fer-hi front, no ho deixeu passar i ajudeu-lo a lluitar contra l'odi i la discriminació.
Per ajudar a resoldre aquest tipus de situacions és convenient que:
Si sospiteu que el vostre fill o filla discrimina un company, li heu de fer entendre que la seva conducta és inacceptable i que pot portar conseqüències greus.
En aquest sentit, calen accions contundents que l'ajudin a reflexionar i a canviar-ne el comportament.
Per resoldre aquest tipus de conductes és convenient que:
Qualsevol infant o jove pot ser víctima de discriminació en un moment donat.
L'odi i la discriminació tenen origen en prejudicis socials i els poden patir nois i noies per motius culturals, racials, econòmics, de gènere... que associem a un grup concret.
En ocasions, infants i joves poden ser objecte de discriminació per les seves característiques personals, les seves aficions, per tenir dificultats de relació amb els seus companys, perquè són bons estudiants, perquè els veuen sobreprotegits per la família...
En aquest cas no parlem de conductes d'odi i discriminació, però també cal estar-hi alerta.
Patir aquests tipus de conductes pot afectar el procés de socialització de nens i joves, ja que aquest fet influirà en les seves relacions amb els altres.
Pot ressentir-se en la seva autoestima fent que se senti menys valuós que els altres o que pateixi sentiments d'inferioritat i impotència.
Inclús pot arribar a rebutjar la seva pròpia imatge i tenir vivències de soledat, aïllament, incapacitat, debilitat...
Cal remarcar que aquesta situació també pot afectar el seu rendiment escolar.
Qualsevol infant o jove pot tenir conductes d'odi i discriminació vers els altres en un moment concret.
Aquests comportaments són fruit, entre altres, de la influència d'estereotips arrelats a la societat en general, i sobretot en els entorns familiars i socials més propers.
A més, els infants que tenen una autoestima baixa són més vulnerables a desenvolupar prejudicis i, de manera inconscient, poden tractar altres persones o grups des d'una actitud de superioritat.
Això els permet sentir-se més importants i així superar les pròpies inseguretats o mancances.
Amb l'abús i el maltractament cap als altres es reafirmen ells mateixos, cercant popularitat i amics.
Els infants que discriminen tenen una visió distorsionada dels companys que segons ells són inferiors per motiu de raça, religió, aspecte físic...
Això fa que els ignorin, que els tractin de manera despectiva i que els rebutgin.
Un nen pot no saber què és el racisme, el sexisme o altre tipus de discriminació, però sí haver sentit la tristesa i el dolor pel rebuig dels seus companys.
Si el vostre fill o filla està patint discriminació pot ser que no ho expliqui per por, per vergonya, per no decebreu-us, per no ser titllat d'acuseta ("xivato")...
Això fa que no sempre sigui fàcil detectar aquests casos.
Tanmateix, hi ha alguns senyals que us poden ajudar a descobrir si el vostre fill o filla està patint algun tipus de conductes d'odi i discriminació:
Aquestes conductes no sempre es manifesten a casa i en tot cas són difícils de detectar en un fill.
Hi ha alguns senyals que us poden alertar, encara que no indiquen necessàriament que el vostre fill estigui tenint aquest tipus actituds.
Les conductes d'odi i discriminació consisteixen a donar un tracte d'inferioritat o excloure una persona o un col·lectiu per motius racials, religiosos, polítics, econòmics, etc.
L'origen de la discriminació està en els estereotips i els prejudicis.
Els estereotips són el conjunt de creences, majoritàriament errònies, que la població té en relació amb un grup social: "els homes són més forts", "les dones són més dèbils"...
Els prejudicis són les valoracions negatives que tenim envers una persona pel fet de pertànyer a un col·lectiu determinat, sense que hi hagi raons que ho justifiquin.
La discriminació té a veure amb una valoració negativa de les diferències entre grups socials.
Els infants perceben aquestes valoracions negatives des de ben petits a través de comentaris, acudits, notícies dels diaris o la televisió...
Per aquest motiu cal que els pares els ajudeu a acceptar les diferències i fomenteu el respecte cap a totes les persones des de ben petits.
Heu de tenir present que els pares també eduqueu els fills amb el vostre exemple.
La relació que vosaltres teniu amb les persones influeix en les relacions que establiran amb els seus companys.
Algunes reflexions entorn de les conductes d'odi i discriminació:
En podem destacar les següents:
Web de la Federació Catalana d'Associacions de familiars i afectats del trastorn de dèficit d'atenció i hiperactivitat.
Aquest és un dels capítols del programa Quèquicom, dedicat al TDAH.
Es pot sentir la veu de nens, pares, mestres i professionals de la salut.
En aquest reportatge de TV3 s'explica un estudi realitzat a la Vall d'Hebron que confirma que el TDAH és un trastorn cerebral.
Article del web Familia y Salud amb consells i recomanacions per a famílies amb fills o filles amb TDAH.
En aquest web trobareu diverses guies per a famílies, amb molta informació sobre el TDAH.
Conferència explicativa sobre què és el TDAH i com pot afectar els nostres fills i filles, dirigida a les famílies per part del Dr.
En el monogràfic núm. 57 de la revista AFIN, lligada a un grup interdisciplinari d'investigació de la Universitat Autònoma de Barcelona, es reflexiona sobre com es fa la diagnosi del TDAH i els seus diferents enfocaments de tractament mèdics i psicològics.
En aquest web de la Laia Roig trobareu el seu testimoni, que ens relata la seva experiència de superació personal.
Què podem fer quan el nostre fill té TDAH
La impulsivitat pròpia dels nens amb TDAH fa que sovint tinguin reaccions que socialment no són acceptables.
No és una qüestió de mala educació, sinó que necessiten altres pautes que els ajudin a regular les seves conductes.
Si el vostre fill té un diagnòstic de TDAH les pautes marcades per l'especialista us ajudaran a establir una dinàmica familiar apropiada.
És recomanable que les actuacions de l'escola i la família siguin coherents i complementàries.
En aquest sentit, convé que compartiu amb els mestres aquells factors familiars i altres aspectes rellevants que puguin ajudar a establir actuacions conjuntes.
A més, l'intercanvi freqüent d'informació us permetrà anar resolent els problemes que puguin aparèixer.
Algunes pautes de conducta i hàbits d'estudi que poden ajudar el vostre fill a regular el seu comportament i guanyar autocontrol poden ser les següents:
Com saber si el meu fill o filla té TDAH
Aquest trastorn ha de ser diagnosticat per un psicòleg clínic, un psiquiatra o un neuropediatra expert en TDAH, però els pares podeu col·laborar en la detecció precoç a partir de l'observació diària i el coneixement que teniu del vostre fill.
Perquè les conductes que observeu en els vostres fills puguin ser considerades com a símptomes del TDAH, s'han de diferenciar de manera evident de les dels nens o joves de la seva edat, i s'han de mostrar de manera continuada durant un temps mínim de mig any en tots els entorns (familiar, escolar, lleure...).
Alguns aspectes que podeu observar són els següents:
En relació amb l' activitat motriu
Si els vostres fills manifesten algunes de les conductes anteriors, podeu parlar amb el seu mestre, professor, monitor de l'esplai o d'esport... per comprovar si aquestes conductes també s'observen a l'escola i en altres entorns.